Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11635

4. A FELSÉGJEL, A KÖZÖS JEL ÉS A LAJSTROMJEL MÉRETE. Minden egyes különálló jelcsoport betűinek és számainak azonos magasságúaknak kell lenniük. 4.1. Levegőnél könnyebb légijárművek 4.1.1. A levegőnél könnyebb légijárműveken, a személyzet nélküli szabadon repülő ballonok kivételével, a jelzések magassága legalább 50 centiméter legyen. 4.1.2.A személyzet nélküli szabadon repülő ballonokon a jelzések méretét a Lajstromozó Államnak kell meghatározni figyelembe véve a hasznos teher méretét, amelyre az azonosító lapot erősítik. 4.2.Levegőnél nehezebb légijárművek 4.2.1. Szárnyak. A levegőnél nehezebb légijárművek szárnyain a jelzések magassága legalább 50 centiméter legyen. 4.2.2.A törzs (vagy ezzel egyenértékű szerkezet) és a függőleges vezérsík felületei. A jelzések magasságának a törzsön (vagy ezzel egyenértékű szerkezeten), valamint a levegőnél nehezebb légijármű függőleges fvezérsík felületein legalább 30 centiméteres magasságúnak kell lenni. 4.2.3.Különleges esetek. Ha egy levegőnél nehezebb légijárműnek nincsenek olyan alkotóelemei, melyek megfelelnek a 4.2.1. és 4.2.2. pontokban ismertetetteknek, akkor a jelzések méretének olyannak kell lennie, hogy a légijármű könnyen azonosítható legyen

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes